|  |  |  |  |
| --- | --- | --- | --- |
| Vår saksbehandler: Olav ReiersenE-post: olav.reiersen@utdanningsdirektoratet.no | Vår dato:15.11.2012Vår referanse:2012/756 | Deres dato:Deres referanse: | Teknikk-og-industriell-produksjon.png |
|  |  |  |  |

**Utkast til Referat fra møte nr. 4 - 2012 i Faglig råd for teknikk og industriell produksjon. (Endelig behandling på rådsmøtet 28.01.2013)**

**5. november 2012, Saint-Nazaire**

|  |  |  |  |
| --- | --- | --- | --- |
| **Til stede** |  | **Ikke til stede** |  |
| Tone Kjersti Belsby | Norsk Industri |  |  |
| Anita Lund (vara) | Norsk Industri | Jørn A. Sund-Henriksen | Norsk Industri |
| Per Ragnar Johansen (vara) | Norsk bilbransjeforbund | Gunnar Bjørntvedt | Norsk bilbransjeforbund |
| Målfrid Rønnevik | Oljeindustriens landsforening |  |  |
| Per Christian Stubban | NHO Sjøfart |  |  |
| Liv Christiansen | Fellesforbundet |  |  |
| Jan Frigge Lindgren | Fellesforbundet |  |  |
| Nina Helland | Industri energi |  |  |
| Karianne Hansen Heien (vara) | Fagforbundet | Geir Johansen (oppnevnt for sent til å kunne delta) | YS |
| Levi Dragerengen | Utdanningsforbundet |  |  |
| Liv Sommerfeldt | Utdanningsforbundet |  |  |
| Eilif Johansen (vara) | Skolenes landsforening | Ellen Møller | Skolenes landsforening |
| Leif B. Olsen (vara) | KS | Guri Amundsen | KS |
| Ragnar Gregersen | EL og IT-forbundet |  |  |
|  |  |  |  |
| Olav Reiersen (sekretær og referent) | Utdanningsdirektoratet |  |  |

**Dagsorden**

[Sak 30-12 Godkjenning av innkalling](#_Toc340739371)

[Sak 31-12 Referat fra møte 3-2012](#_Toc340739372)

[Sak 32-12 Fokusområder](#_Toc340739373)

[Sak 33-12 Kransaken](#_Toc340739374)

[Sak 34-12 Møteplan](#_Toc340739375)

[Sak 35-12 Fylkesbesøket i Nordland](#_Toc340739376)

[Sak 36-12 Arbeidsgrupper](#_Toc340739377)

[Sak 37-12 Orienteringer:](#_Toc340739378)

[Sak 38-12 Orientering om utviklingsredegjørelsene](#_Toc340739379)

[Sak 39-12 Orientering om “Kompetanse for kvalitet - satsingen på yrkesfaglige tilbud 2012-2015”.](#_Toc340739380)

[Sak 40-12 Utkast til høringsbrevbrev for motormannfaget, matrosfaget og elektrikerfaget](#_Toc340739381)

[Sak 41-12 Eventuelt](#_Toc340739382)

**Referat**

# Sak 30-12 Godkjenning av innkalling

Dagsorden ble godkjent med tre saker til eventuelt.

(Nummereringen av sakene i innkallingen var feil. Derfor fraviker saksnumrene i dette referatet noe fra innkallingen.)

# Sak 31-12 Referat fra møte 3-2012

Referatet ble godkjent med påpeking fra Jan Frigge.

# Sak 32-12 Fokusområder

Arbeidsutvalget skulle jobbe med fokusområder for 2013, men har ikke kommet i gang med dette. Det har heller ikke kommet innspill fra medlemmene etter forespørsel ble sendt ut.

Det ble foreslått å sette ned arbeidsgrupper som utarbeider forslag til møtet i januar.

### Vedtak

Disse to arbeidsgruppene ble nedsatt:

Gruppe 1: Tilbudsstrukturen: Tone, Liv S. og Jan. Tone har ansvar for innkalling og fremdrift.

Gruppe 2: Internasjonalisering og kvalitet i fag- og yrkesopplæringen: Målfrid, Ragnar og Levi. Målfrid har ansvar for innkalling og fremdrift.

# Sak 33-12 Kransaken

Tone informerte. Fylkeskommuner fortolker læreplanen ulikt. Noen krever alle sertifikater på plass før fagprøven. Det er uenighet mellom landbasert virksomhet og petroleumssiden. FRTIP har satt ned utvalg, det har Udir, men da om sertifisering generelt uavhengig av fag. Vi trodde vi var enige i siste utvalgsmøte, men tre av partene har i skriv kommet med egne syn. Vi har ikke fått til møte med P-tilsynet, men de har kommet med skriftlig innspill. De kan ikke slutte seg til A-tilsynets syn. Udir har bedt om bestilling fra FRTIP med tre forslag med frist 15. desember. (Se saksdokumenter sendt medlemmer og varamedlemmer 2.11. Disse ligger også på FRTIPs side på udir.no)

1. Endring av eksisterende læreplan for Kran- og løfteoperasjonsfaget.

2. Fordypningsområder i læreplanen for Kran- og løfteoperasjonsfaget.

3. Utvikle to læreplaner, en for petroleumsindustrien og en for landbasert industri.

### Vedtak

* FRTIP ber Utdanningsdirektoratet om utvidet svarfrist til 7. januar.
* Medlemmene i rådet sender sine syn til sekretæren innen 10. desember. AU oppsummerer og sender forslag om innstilling til medlemmene med frist for kommentarer innen jul.
* FRTIP etterlyser hva som har skjedd med Udirs prinsipielle diskusjon om sertifikater.

# Sak 34-12 Møteplan

På grunn av fellessamling for faglige råd og SRY 18.-19. april, må forslaget til tidspunkt for fylkesbesøket endres.

### Vedtak

Forslag til møteplan for 2013:

* 28. januar rådsmøte (datoen er endret fra 29. januar)
* 18. til 19. april fellesmøte for SRY og de faglige rådene
* 5. juni rådsmøte
* 2. til 4. september fylkesbesøk
* 30. oktober rådsmøte
* 11. desember rådsmøte (datoen er endret fra 4. desember)

Kommentarer fra medlemmer sendes sekretæren innen 28. november.

# Sak 35-12 Fylkesbesøket i Nordland

Tidspunktet må endres. Spørsmålet tas opp i januar.

# Sak 36-12 Arbeidsgrupper

I mandatet for de faglige rådene står det: I samarbeid med sekretariatet kan de faglige rådene ved behov trekke inn ytterligere spisskompetanse og opprette arbeidsgrupper. Utdanningsdirektoratet arbeider med å skaffe midler til slike arbeidsgrupper. Rådet kan diskutere hvordan det ønsker å sette sammen grupper slik at det vil være klart når eventuell finansiering er på plass.

### Vedtak

Dette tas opp på januarmøtet. Fram til neste møte bes medlemmene om å tenke på hvilke grupper som bør opprettes. Det kan være naturlig å ha en gruppe for hvert programområde på Vg2, men siden TIP har veldig mange programområder, bør det vurderes om noen arbeidsgrupper kan få ansvaret for flere programområder. Vararepresentanter kan være med i arbeidsgrupper.

# Sak 37-12 Orienteringer:

* Jan informerte om konferansen Åndens og håndens arbeid – et kunstig skille?
* Tone informerte fra yrkes-NM.
* Liv informerte om avslutningskonferansen om evalueringen av Kunnskapsløftet
* Liv informerte om KDs utdanningskonferanse - Hvordan øke statusen til yrkesfagene?

# Sak 38-12 Orientering om utviklingsredegjørelsene

Utdanningsdirektoratet arbeider med retningslinjer for utviklingsredegjørelsene. Rådet vil få henvendelse når disse er klare.

# Sak 39-12 Orientering om “Kompetanse for kvalitet - satsingen på yrkesfaglige tilbud 2012-2015”.

Rådet har sendt inn uttalelse fra forrige møte.

# Sak 40-12 Utkast til høringsbrevbrev for motormannfaget, matrosfaget og elektrikerfaget

Høringen vil bli publisert på udir.no etter en kort intern høring her i Utdanningsdirektoratet.

Viste til vedlegg: Utkast til høringsbrev og justerte læreplaner.

Per Christian refererte til forskrift. Lærlinger får ikke godkjent fartstid på samme måte som etter R94. Dette har noe med størrelse på fartøy å gjøre. Resultat: 150 lærlinger får ikke godkjent egen fartstid. Det er tatt opp i flere råd innen maritime fag, men har ikke fått medhold. Resultatet er alvorlig for kommende rekruttering av sjøfolk.

# Sak 41-12 Eventuelt

**Faggrupper og kartlegging av læreplanmiddelbehov – bistand fra faglige råd.**Tone Belsby fortsetter i faggruppen. Eilif Johansen blir nytt medlem.

**Dialogmøte om fagbeskrivelsene**

Onsdag 28. november kl. 10.00-15.00 på Radisson Oslo Airport
Liv Christiansen deltar.

**Høring om lærerutdanning (Meldt av Ragnar Gregersen)**

Ragnar informerte.
En av lærerutdanningene omtalt i høringer omhandler yrkesfag. Det foreslås krav om bachelor. Vi vil opprettholde fagskole. Vi bør opprettholde kravet om å kunne ta pedagogikk for fagarbeidere ved siden av lærergjerningen.

Vi ønsker å opprettholde kravet om fagbrev, teknisk fagskole og praksis. Etter forslaget vil kravet bli for stort, og det blir vanskelig å rekruttere. Faglig råd for elektrofag har uttalt seg om saken.

### Vedtak

Sekretæren sender FRELs uttalelse til rådets medlemmer. Rådet behandler det ved bruk av e-post. AU oppsummerer og sender eventuelt høringsuttalelse etter dette.